לכבוד

**משתתפי המכרז**

**מכרז פומבי מס' 14/21 לתכנון, אספקה והקמה של מתקנים לייצור חשמל בטכנולוגיה פוטו-וולטאית**

מענה מס'1 לשאלות המשתתפים

החברה מתכבדת בזאת להשיב לשאלות שהופנו על ידי המשתתפים במכרז שבנדון, כדלקמן (**תשומת לב המציעים כי המענה כולל שינוי בתנאי הסף ביחס להיקף כספי נדרש**):

|  |  |  |  |  |
| --- | --- | --- | --- | --- |
| מס"ד | הזמנה/מפרט/נספח | סעיף ועמ' | שאלה | מענה החברה |
|  | כללי |  | נודה על קבלת סקר אתרים מקיף הכולל תצ"א, צילומי גגות, צילומי חדרי חשמל וכד' | מסמך תצ"אות יעלה לאתר האינטרנט במקביל למענה זה. |
|  | הזמנה | 1.8 | בקשתכם לאחריות הקבלן לתקופה כ"כ ארוכה ,אינה מתיישבת עם הפרקטיקה הנהוגה בשוק הסולארי ותחייב את הקבלן לקחת מרווח נוסף שבסופו של דבר ייקר את עלויות ההגשה.  מבקשים כי אחריות הטיב תהייה של יצרני הציוד כמקובל. הקבלן יספק אחריות טיב כוללת על כלל רכיבי המערכת למשך 24 חודשים כמקובל וכמצוין במפרט ב', פרק תחזוקה ( עמוד 31) | בקשה נדחית. |
|  | " | 1.11 | מנהל עבודה אינו נדרש עפ"י חוק. דרישתכם זו תייקר את עלות הפרויקט. | בקשה נדחית. תשומת לב המציעים כי לא מדובר במנהל עבודה לכל אתר. |
|  | מפרט | 1 | נא הבהירו באם עלויות הרישום והאגרות לחברת חשמל הנם חלק מהתמורה | כל העלויות הנוגעות לחברת החשמל יחולו על חוף בת ים. |
|  | " | 4 | כיוון שלא ראינו את המתקנים ומכיוון שטרם בוצעו סקרים טכניים עם חברת החשמל באתרים, מבקשים להחריג את הסעיפים הבאים שישולמו ע"י המזמין ככל שיידרשו לפי מחירון דקל :   * חציבות לטובת העברת כבילת חשמל * גומחות * התאמות הנדרשות בארון לקוח | בקשה נדחית. על המציעים לכלול את האמור במסגרת התמורה המבוקשת על ידם. |
|  | " | 10 | * מבקשים כי הזזת אלמנטים כגון אנטנות, צ'ילרים וצופרים תהיה מחורגת מהתמורה. בהיעדר סקר גגות מפורט, אין לקבלן אפשרות לתמחר עלויות אלה. * מבקשים כי הקבלן יהיה אחראי על חשבונו בהזזת מזגנים של עד 5 למתקן ומעבר לכך, ישא המזמין בעלויות על חשבונו בעלות של 600 ₪ למזגן. לסירוגין, נא העבירו סקר גגות מפורט הכולל מידע על מספר המזגנים הנדרשים להזזה לכל גג וגג. | כאמור לעיל למענה זה מצורף מסמך תצ"אות ממנו ניתן לקבל מידע בסיסי על הזזות אלמנטים נדרשות.  בקשה מתקבלת לעניין תשלום של 600 ₪ בתוספת מע"מ החל מהזזת המזגן השישי פר מתקן. |
|  | " | קונסטרוקציה | * מבקשים כי הממירים יותקנו ע"ג הקונסטרוקציה ללא כלובי ממירים. * נא העבירו סקר גגות מפורט הכולל הימצאות או אי הימצאות סולמות עלייה לגג. לסירוגין, נא הגבילו את התמורה בהתקנת סולמות בגובה מצטבר של 10 מטרים לאתר, ומעבר לכך, תשלום של 600 מטר לסולם שישולמו ע"י המזמין * מבקשים כי הקבלן לא יהיה אחראי לאיטם הגגות ו/או לנזילות שאינן נובעות כתוצאה מהתקנת המערכות הסולאריות | * מתקבלת הבקשה לעניין כלובי הממירים. * ברוב המכריע של הגגות אין סולם עליה חיצוני לגג. כמו כן, מרבית המבנים הם בגובה נמוך מ- 10 מטרים. בקשה מתקבלת לעניין תוספת תשלום במקרה של סולם גבוה מ- 10 מטרים. * הקבלן אחראי רק לנזילות שנובעות מהתקנת המערכות הפוטוולטאיות. לפני כל התקנה ייערך סיור לצורך זיהוי נזילות קיימות. |
|  | " | פנלים | אין יותר פנלים בהספק שציינתם. מבקשים לתקן למינימום 500 וואט לפנל | המכרז דורש פנלים בהספק של 400 וואט **לפחות**. הקבלן רשאי בהחלט להציע פנלים בהספק גבוה יותר לרבות 500 וואט ומעלה. |
|  | " | תקשורת ומנייה | מבקשים כי אחריות הקבלן תהיה מוגבלת להכנת נקודת חיבור על הגג ונותן השירותים של המזמין למערכות גילוי האש יהיה אחראי על חיבור המערכת לרכזת גילוי האש וע"ח המזמין. | בקשה מתקבלת. |
|  | " | תצוגה | * התקנת צגים – מחייבת מחשב לכל צג, ותקשורת בין המסך למחשב .מייקר ואינו ניתן לתמחור מבלי לראות את האתרים פיזית. * טמפרטורה ומהירות רוח ?! מחייבים להתקין מערכות ניטור יקרות לכל אחר. יקר מאוד למערכות בהספקים של המכרז ואינו נחוץ לניטור המערכת.   מבקשים למחוק סעיף זה | מיקום צגים יתואם במהלך סיור באתר. |
|  | " | מסירת המערכת | * הגבהת קונסטרוקציה – באיזה אתרים ובכמה ההגבהה? נא תשומת לבכם כי בקשתכם מייקרת את עלות המערכת. * נא העבירו מראש את דרישות חברת הביטוח ע"מ שנוכל לתמרם מראש! | ברוב האתרים לא נדרשת הגבהה. הקבלן יהיה אחראי על הגבהה היכן שיידרש. |
|  | " | אחריות ותחזוקה | 1. מבקשים להחריג תיקון תקלות הדורשות מלאי חלפים שאינו קיים זמנית בארץ 2. מבקשים להחריג תקלה סדרתית המחייבת החלפה של סדרת פנלים או ממירים. במקרה זה, האחריות להחלפה ע"ח יצרן הציוד והאחריות להתנהלות מולו של הקבלן 3. גיזומי עצים הנדרשים ע"מ לעמוד בתפוקת המערכות יהיה ע"ח המזמין | 1. בקשה נדחית. 2. במקרה של החלפה סדרתית, האחריות של יצרן הציוד והקבלן יתנהל מולו. 3. בקשה מתקבלת. |
|  | " | קרינה אלקטרומגנטית | אנו מניחים כי כוונתכם מתייחסת לגובה העליון של הממיר, בהתאם לתקנות חברת החשמל | נכון. |
|  | הצעת המציע |  | נא הבהרתכם כי יתנן לקבלן תשלום עבור שירותי התחזוקה מרגע חיבור המערכת לרשת החשמל | בקשה נדחית. תחזוקה תינתן רק אם תוזמן על ידי החברה. |
|  | הסכם | סעיף 1.5 , סעיף 5 - | יש להוסיף כי "צו תחילת העבודה יונפק לכל אתר לאחר קבלת אישור כניסה למכסה בגין אותו אתר ולאחר שהוסרו המגבלות המונעות את עבודת הקבלן אשר שאינן תלויות בקבלן." | בקשה מתקבלת. |
|  | " | סעיף 1.8 – | במקום המילים " כפי שיועברו לו מעת לעת", יש לרשום "כמפורט בהסכם זה". | בקשה נדחית. |
|  | " | סעיף 1.8, סעיף 4.8, סעיף 5, – | יש להבהיר כי הקבלן לא יהיה אחראי לעיכובים שאינם בשליטתו הסבירה, לרבות עיכובים מצד חברת החשמל, עיכובים מצד החברה ו/או מי מטעמה וכוח עליון. | בקשה מתקבלת. |
|  | " | סעיף 1.10 – | אחריות טיב ל10 שנים, לא סבירה. בנוסף יש לציין שאחריות לפנלים וממירים היא אחריות יצרן בלבד. | מדובר על אחריות יצרן. |
|  | " | סעיף 1.11 – | האחריות לא צריכה להיות "אחריות מקיפה..." אלא אחריות לפגמים בעבודה ובחומרים (למעט פנלים וממירים שהינם באחריות יצרן בלבד). לא סביר 10 שנים אחריות למערכת ו-5 שנים לאיטום. יש סתירה עם סעיף 3.6. | בקשה נדחית. |
|  | " | סעיף 1.15 – | יש להבהיר שמזמינה לא תדרוש עבודות או שירותים מהקבלן לפני קבלת תקציב. | בקשה מתקבלת. |
|  | " | סעיף 3.4 – | אנחנו לא אחראיים לשמירה, אלא אחראים ביטוחית על הציוד עד למועד העברת המערכת למזמין | בקשה נדחית. |
|  | " | סעיף 4.7 – | במקום המילים "הקבלן לבדו יהיה אחראי כלפי החברה " יש לרשום "הקבלן יהיה אחראי על פי דין כלפי החברה". | בקשה נדחית. |
|  | " | סעיף 4.8 – | לא ברור – איזה ציוד? איזה זמן? | הסעיף יבוטל. |
|  | " | סעיף 4.10 – | יש להוסיף "ובלבד שסיבות בקשת ההרחקה פורטו בכתב ונמסרו לקבלן". | בקשה מתקבלת. |
|  | " | סעיף 5 – | יש טעות בלוח הזמנים. לתקן. | הסעיף יבוטל. לוח הזמנים יהיה כמפורט בהוראות המכרז וההסכם. |
|  | " | סעיף 6.2 , סעיף 6.7 – | רק עובדים שכירים של הקבלן – לא סביר. | ככל שהקבלן רוצה להעסיק עובדים שאינם שכירים הוא יידרש לקבל את אישור החברה בכתב טרם העסקתם. |
|  | " | סעיף 6.4 - | יש להוסיף "ובלבד שסיבות ההתנגדות פורטו בכתב ונמסרו לקבלן". | בקשה מתקבלת. |
|  | " | סעיף 6.6 – | מבקשים להוריד מנהל עבודה ויועץ איטום. | בקשה נדחית. |
|  | " | סעיף 7.3 , 16.5, 12.3 – | לא מקובל שלא ניתן לערער על החלטת המפקח/החברה. | בקשה נדחית. |
|  | " | סעיף 8.1 – | יש למחוק את המשפט האחרון. לא סביר. | בקשה מתקבלת. הקבלן יידרש לדווח לחברה על כל אירוע חריג, מפגע וכיוצ"ב מייד לאחר שנודע לו עליו. אי דיווח על מקרה שהיה בידיעתו ייחשב כגרימת נזק. |
|  | " | סעיף 11.4.3 – | יש להוסיף – רק לאחר התראה מראש לקבלן ואפשרות לתקן את ההפרה. | בקשה מתקבלת. |
|  | " | סעיף 11.5 – | לא סביר ויתור על טענות בעניין זה. | בקשה מתקבלת. הסעיף יימחק. |
|  | " | 12.1 | נבקש תשלומי ביניים עם התקדמות העבודה כמקובל בשוק. מציעים :   * 30% עם סיום הקונסטרוקציה * 30% חיבור פנלים * 30% - סיום בדיקות אופ -גריד + און גריד * 10% - חיבור המערכת | בקשה מתקבלת. |
|  | " | סעיף 14.4 – | יש להוסיף כי "חובתו של הקבלן לשיפוי כאמור תהא בכפוף לפס"ד סופי של בית משפט מוסמך ובלבד שהחברה הודיעה לקבלן מיד על קבלת כל דרישה ו/או תביעה לגביה הינה דורשת שיפוי, אפשרה לקבלן לנהל את ההגנה ולא התפשרה עם הדורש/תובע ללא אישור הקבלן מראש ובכתב". | בקשה מתקבלת. |
|  | " | סעיף 15.2 , 15.5, 16.2 – | יש להוריד את המילים "לשביעות רצונם" – הבדיקה צריכה להיות על פי הוראות ההסכם בלבד. | בקשה נדחית. |
|  | " | סעיף 15.3 - | יש להוריד את המילים "ואינם משביעה את רצונם" | בקשה נדחית. |
|  | " | סעיף 17.1 – | במקום המילים " הקבלן בלבד יהיה אחראי לכל" יש לרשום "הקבלן יהיה אחראי על פי דין לכל..." | בקשה נדחית. |
|  | " | סעיף 17.2 – | יש למחוק את המילים "ו/או שהיא תהיה חייבת...." עד הסוף, ובמקומן לרשום "שבאחריות הקבלן על פי דין". | בקשה נדחית. |
|  | " | יש להוסיף סעיף 17.6 – | "על אף האמור לעיל ולהלן, (א) בשום מקרה הקבלן לא יישא בנזקים עקיפים ו/או תוצאתיים לרבות כלכליים וכן נזקים כלשהם הנובעים ממעשה ו/או מחדל של החברה ו/או מי מטעמה ו/או צד שלישי כלשהו ו/או כתוצאה מכוח עליון; (ב) אחריותו של הקבלן והשיעור המרבי של הפיצויים ו/או השיפויים המצטברים (לרבות הוצאות ו/או דמי נזק) בהם יישא על פי הסכם זה או על פי דין, לא יעלו בכל מקרה על ערך התמורה הכספית ששולמה לקבלן בקשר עם הסכם זה, תהא העילה אשר תהא. הוראות סעיף זה יחולו אף לאחר סיום ההסכם ו/או ביטולו." | בקשה נדחית. עם זאת יובהר כי הקבלן לא יהיה אחראי לנזקים שנגרמו ממעשה או מחדל של החברה או מי מטעמה. |
|  | " | סעיף 18.1 – | א. יש למחוק סעיף 3 בטבלה. ב. לפני הטלת פיצוי מוסכם יש להתריע בכתב לקבלן ולאפשר לתקן את ההפרה. ג. סעיף 2 בטבלה לא סביר. | בקשה נדחית למעט לעניין ההתראה. |
|  | " | סעיף 18.5 – | למחוק. לא סביר. | בקשה מתקבלת. |
|  | " | סעיף 20.3, 25.1 – | לא מקובל חילוט הערבות בכל מקרה של הפרה אלא רק לפרעון חוב שלא נפרע על ידי הקבלן. | בקשה נדחית. |
|  | " | סעיף 21.1 – | יש למחוק ולהחיל זכות קיזוז על פי דין. | בקשה מתקבלת. |
|  | " | סעיף 25.1 – | יש למחוק "לשביעות רצון החברה" ולרשום "על פי הסכם זה". | בקשה נדחית. |
|  | אישור ביטוח – פרק א' |  | מבוקש למחוק קוד 314 ו- 324.  רכוש סמוך /רכוש עליו עובדים: מקס 2,000,000 ₪.  פינוי הריסות מקס' 2,000,000 ₪.  ציוד קל ומתקני עזר- מקס' 1,000,000 ₪.  נזק ישיר – מקס ' 2,000,000 ₪.  הוצאות תכנון ומדידה – מקס 1,000,000 ₪.  אחסנה מחוץ לאתר והובלה יבשתית – למחוק. | הבקשה נדחית  מקובל  מקובל  מקובל  הבקשה נדחית |
|  | אישור ביטוח – פרק ב' |  | מבוקש למחוק קודים 322 ו- 329. | הבקשה נדחית |
|  | אישור ביטוח – פרק ג' |  | מבוקש למחוק קודים 304 ו- 307. | הבקשה נדחית |
|  | ביטוח חבות המוצר- |  | מבוקש למחוק קודים 304,  307, 315, 318 | הבקשה נדחית |
|  | ביטוח אחריות מקצועית |  | מבוקש למחוק קודים 302, 304, 307, 318, 315 | הבקשה נדחית |
|  | אישור קיום ביטוחים | 3 | נא אישורכם למחוק קוד 324 .  ביטוח חבות מוצר- נא אישורכם למחוק קוד 307 קבלנים וקבלני משנה.  ביטוח אחריות מקצועית- נא אישורכם למחוק קוד 315 319 307 ולאשר הוספה של קוד 321 . | הבקשה נדחית |
|  | מכרז | 11.1 עמ' 9 | נרשם שמועד הגשת המכרז 19.12.21 , אודה להבהרה לגבי מועד הגשת המכרז. | המועד האחרון להגשת הצעות במסגרת המכרז שבנדון **הוא ביום 19.10.21** (ולא 19.12.21 כפי שנכתב) בדרך ובאופן הקבועים במכרז. |
|  | מכרז | 11.6 עמ' 9 | נא אישורכם לחתום בכל עמוד ממסמכי המכרז בחותמת חברה וראשי תיבות של מורשי החתימה. | בקשה מתקבלת. |
|  | מכרז | 1.7 עמ'3 | מבקשים לשנות לאחריות טיב של 36 חודשים.  אחריות טיב של 10 שנים אינה מקובלת בתחום ואינה ריאלית. | בקשה נדחית. |
|  | מכרז | 1.12 עמ'4 | האם נכון ליום זה התקבל תקציב לפרוייקט? | לא. |
|  | מפרט – מסמך ב  פירוט העבודות | 24 | מבקשים להגביל כבילה במבנה עד 30 מטר כנהוג בתחום. | בקשה נדחית. יצוין כי ישנו מספר מועט של מבנים עם מרחק גדול מ-30 מטר. |
|  | מפרט – מסמך ב  פירוט העבודות | עמ' 25 סעיף 10 | מבקשים לשנות - הזזת מתקנים קיימים בגג בתוספת תשלום כנהוג בתחום. | ראו מענה לעיל. |
|  | מפרט – מסמך ב  תצוגה | 8 | מבקשים להוריד דרישה זו | ראו מענה לעיל. |
|  | תחזוקה | 31 | מבקשים להוסיף ביחס למתקני PV בלבד | בקשה נדחית. |
|  | בדיקת רמת תפוקה | 31 | מבקשים לשנות ל5% מתחזית הpvsyst  ניכוי דגרגציה לפי הוראות יצרן הפאנלים | בקשה נדחית. |
|  | הסכם התקשרות | 1.11 עמ' 36 | מבקשים הבהרה כמה שנים נדרשת אחריות למודולים? | אחריות מוצר – 10 שנים  אחריות תפוקה – לפי יצרן (עד 25 שנה) |
|  | נספח ה'4 | עמ' 52 | מבקשים לקבל סקר גגות או פירוט לגבי סוגי הגגות וגודלי החיבור.  איזה סוג כל גג – בטון/איסכורית/אסבסט?  איזה גודל חיבור יש בכל אתר? | כמעט כל הגגות הם מבטון. |
|  | תמורה |  | מבקשים לקבל את אבני הדרך לתשלום התמורה – לא מצאנו את הסעיף במסמכי המכרז. | * 30% עם סיום הקונסטרוקציה * 30% חיבור פנלים * 30% - סיום בדיקות אופ -גריד + און גריד * 10% - חיבור המערכת |
|  |  |  | בהמשך למכרז שפורסם על ידכם להקמת מערכות סולאריות ודרישות הסף  האם ניתן לבטל את הדרישה לקבלן רשום ולהסתפק בקבלן משנה שהוא קבלן רשום?  אם החברה בתהליך רישום, האם זה מספק? | בקשה נדחית. |
|  | תנאים למשתתפים | עמ' 5 סעיף 3.1.4 | מעוניינים לשנות לממוצע של 10 מיליון ₪ בין השנים 2018-2020 | **בקשה מתקבלת באופן שבו ניתן יהיה להציג או ממוצע של 10 מלש"ח בין השנים 2018-2020 או ממוצע של 10 מלש"ח בין השנים 2019-2017.** |
|  | הסכם | עמ' 46 סעיף 18.1 | 1 – מעוניינים לשנות ל-100 ₪  2 – מעוניינים לשנות ל-1000 ₪  3 - מעוניינים לשנות ל-100 ₪  4 - מעוניינים לשנות ל-200 ₪  5- מעוניינים לשנות ל-150 ₪, באיזו הפרה מדובר? איפה ההגדרה  מעוניינים לשנות ל-100 ₪  7 - מעוניינים לשנות ל-100 ₪  8 - מעוניינים לשנות ל-500 ש"ח | בקשה נדחית |
|  | כללי |  | לא כתוב מהו הרכב התשלומים לפי שלבי העבודה. מבקשים:   1. 10% בחתימת החוזה כנגד ערבות ביצוע. 2. 20% עם הגעת הקונסטרוקציה. 3. 30% עם הגעת הפאנלים. 4. 20% בסיום התקנת קונסטרוקציה ופאנלים. 5. 10% בסיום בדיקת off-grid. 6. 10% עם החיבור ובדיקת on-grid. | הרכב התשלומים יהיה:   * 30% עם סיום הקונסטרוקציה * 30% חיבור פנלים * 30% - סיום בדיקות אופ -גריד + און גריד * 10% - חיבור המערכת |
|  | הסכם התקשרות | סעיף 5 | מבקשים לשנות ל-14 ימי עבודה | בקשה מתקבלת |
|  | הסכם התקשרות | עמ' 43, סעיף 15.8 | מבקשים לשנות ל-5% | בקשה נדחית |
|  | כללי |  | מבקשים שהמחיר **לא יהיה** כולל: הזזת מזגנים, ארונות מנייה תקשורת ואינטרנט, סולמות | המחיר יכלול הזזה של עד 5 אלמנטים על חשבונו ומעבר לה יקבל תשלום של 600 ₪ בתוספת מע"מ עבור כל אלמנט נוסף. |
|  | כללי | עמ' 39 סעיף 5 | מבקשים לשנות ל-14 ימי עבודה | בקשה מתקבלת. |
|  |  | עמ' 43 סעיף 15.8 | מבקשים לשנות ל-5%. | בקשה נדחית. |
|  | כללי |  | לא מופיע מחיר לאיטום. | ייכלל במחיר התמורה. |

בברכה,

חוף בת-ים ליזמות ופיתוח בע"מ

**על המציעים לצרף מסמך זה להצעתם חתום על ידם בחתימה ובחותמת**